स्कूल का हैंडपंप खराब, बाहर से पानी लाते हैं बच्चे
सरकारीस्कूलों में नामांकन बढ़ाने के लिए सरकार और विभाग कई योजनाएं चलाते हैं, ताकि ज्यादा से ज्यादा बच्चों को स्कूल से जोड़ा जा सके। वहीं दूसरी तरफ मंडार क्षेत्र के चेलामेड़ी गांव स्थित राजकीय प्राथमिक स्कूल ऐसा है, जहां आने के लिए बच्चों को पहले खेतों में से कंटीले रास्ते को पार कर आना पड़ता है। इतना ही नहीं स्कूल में पानी की व्यवस्था नहीं होने के कारण बच्चों को ही स्कूल के आसपास स्थित खेतों से पानी भरकर लाना पड़ता है। विभाग की उदासीनता के कारण स्कूल आने वाले छात्र-छात्राओं को परेशानियों का सामना करना पड़ रहा है। स्कूल में पेयजल सुविधा के लिए विभाग की ओर से एक हैंडपंप खोदा गया था, लेकिन पिछले चार साल से हैंडपंप नकारा पड़ा है, जिससे स्कूल आने वाले छात्र-छात्राओं को पहले स्कूल के आसपास के खेतों से पानी लाना पड़ता है, इसके लिए शिक्षण कार्य करवाया जाता है।
स्कूल तक आने के लिए नहीं है सड़क
चेलामेडीमें संचालित राजकीय प्राथमिक स्कूल के आसपास किसी भी की तरह की आबादी नहीं होने के कारण आसपास के खेतों से यहां बच्चे अध्ययन करने आते हैं। लेकिन स्कूल आने जाने के लिए किसी भी तरह का सड़क मार्ग नहीं होने के कारण बच्चों को खेतो के अंदर से रास्ता बनाकर स्कूल तक आना पड़ता है।
दूर दराज से लाना पड़ता है पानी
स्कूलमें पिछले चार वर्ष से हैंडपंप पूरी तरह से खराब है। जलदाय विभाग की टीम ने कई बार मौके पर जाकर हैंडपंप की जांच की, लेकिन पानी जमीन से काफी नीचे होने के कारण हैंडपंप के माध्यम से पानी खिंचना मुश्किल हो रहा है। इस कारण इसका उपयोग नहीं हो रहा है। ऐसे में यहां पढ़ने आने वाले बच्चों को दूर-दराज खेतों से पानी भरकर स्कूल लाना पड़ रहा है।
विभाग और पंचायत को कराया है अवगत
^स्कूलमें छात्रों का नामांकन 39 के आसपास है, जिसमें हर रोज करीब 30 छात्र-छात्राएं स्कूल रहे हैं। स्कूल में पानी की सुविधा नहीं होने के कारण बच्चों को कुओं से पानी लाना पड़ता है। ऐसे में पोषाहार के समय भी काफी परेशानी होती है। स्कूल में हो रही समस्या को लेकर विभाग ओर पंचायत को अवगत करवाया गया है। -हरीराम जीनगर, अध्यापक
मंडार. पानी की व्यवस्था नहीं होने पर बच्चे दूर दराज से पानी लाने को मजबूर है।
उदासीनता
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva